Ενας 20χρονος με καταγωγή από την Υεμένη έχασε τη ζωή του από μαχαιριά αγνώστου μέχρι στιγμής ατόμου, χθες το βράδυ, κατά τη διάρκεια συμπλοκής στον καταυλισμό της Μόριας.

Ο άτυχος νεαρός μεταφέρθηκε στο νοσοκομείο, όπου και εξέπνευσε. Η Αστυνομία επιβεβαιώνει το συμβάν, ενώ έχει προβεί σε προσαγωγές.

Πρόκειται για τον δεύτερο νεκρό αυτόν το μήνα στον καταυλισμό της Μόριας.

Ο πρώτος εξέπνευσε προχθές έπειτα από μαχαιριά που είχε δεχθεί το βράδυ της Πρωτοχρονιάς, ενώ σύμφωνα με το Νοσοκομείο Μυτιλήνης πάνω από 10 είναι οι τραυματίες από μαχαίρι στη διάρκεια διαπληκτισμών.

Πηγή: ΑΠΕ-ΜΠΕ

